“หุ้นเอเชีย” เปิดร่วง! ตามดาวโจนส์ กังวลเศรษฐกิจถดถอย
“ตลาดหุ้นเอเชีย” เปิดร่วง! ตามดาวโจนส์ เนื่องจากนักลงทุนยังคงประเมิน “เฟด” เร่งปรับขึ้นอัตราดอกเบี้ย ขณะที่สิงคโปร์และมาเลเซียมีกำหนดเผยแพร่ดัชนีราคาผู้บริโภค (CPI) เดือนส.ค.ในวันนี้
“ตลาดหุ้นเอเชีย” เปิดร่วง! ตามดาวโจนส์ เนื่องจากนักลงทุนยังคงประเมิน “เฟด” เร่งปรับขึ้นอัตราดอกเบี้ย ขณะที่สิงคโปร์และมาเลเซียมีกำหนดเผยแพร่ดัชนีราคาผู้บริโภค (CPI) เดือนส.ค.ในวันนี้
23 ก.ย. 2565

ผู้สื่อข่าวรายงานว่า ตลาดหุ้นเอเชียเปิดลบในวันนี้ เนื่องจากนักลงทุนยังคงประเมินการเร่งปรับขึ้นอัตราดอกเบี้ยของธนาคารกลางสหรัฐ (เฟด)
ดัชนี HSI ตลาดหุ้นฮ่องกงเปิดวันนี้ที่ 18,055.59 จุด ลดลง 92.36 จุด หรือ -0.51% และดัชนี SSE Composite ตลาดหุ้นจีนเปิดวันนี้ที่ 3,106.81 จุด ลดลง 2.10 จุด หรือ -0.07% ส่วนตลาดหุ้นโตเกียวปิดทำการวันนี้ (23 ก.ย.65) เนื่องในวันหยุดประจำชาติของญี่ปุ่น
ขณะที่สิงคโปร์และมาเลเซียมีกำหนดเผยแพร่ดัชนีราคาผู้บริโภค (CPI) เดือนส.ค.ในวันนี้
โดยตลาดหุ้นวอลล์สตรีทปรับตัวลดลงติดต่อกันเป็นวันที่ 3 เมื่อคืนนี้ เนื่องจากนักลงทุนวิตกกังวลเรื่องเศรษฐกิจถดถอย หลังจากที่เฟดมีมติปรับขึ้นอัตราดอกเบี้ย 0.75% ติดต่อกันเป็นครั้งที่ 3 ในการประชุมเมื่อวันพุธ (21 ก.ย.65)
ทั้งนี้ ดัชนี S&amp;P500 ปรับตัวลดลง 0.8% แตะที่ 3,757.99 จุด ขณะที่ ดัชนี Nasdaq Composite ร่วง 1.4% แตะที่ 11,066.81 จุด และดัชนีเฉลี่ยอุตสาหกรรมดาวโจนส์ปรับลง 107.10 จุด หรือ 0.3% แตะที่ 30,076.68 จุด